REGULAMENT
1. Cine poate participa? 
Concursul se adresează elevilor din ciclul gimnazial, clasele IV-VIII și liceal IX M1 și M2.
Poate participa (gratuit) orice elev din clasele mai sus menționate, indiferent de faptul că școala la care este înscris elevul, este sau nu înscrisă în ReteauaEDU.ro

Înscrieri: 
Participarea la concurs presupune:
· - crearea unui cont în ReteauaEDU.ro (https://reteauaedu.ro/login/verify_age_location.php),
· - accesarea paginii web a Concursului MateMoodle - 2020, Ediția a V-a,
· - alegerea clasei.

Programă: 
Pentru fiecare clasă, programa de concurs include conținuturile programelor din clasele anterioare și ale celei curente.

Calendar: 
1. Pregătire și exersare: Ianuarie - Februarie - Martie 2020.
2. Etapa I, Selecție: 1 Martie - 13 Mai 2020.
3. Etapa a II-a, Finală: 1 Aprilie - 15 Mai 2020.
4. Anunțarea rezultatelor: 23 Mai - 6 Iunie 2020.
5. Diplomele disponibile pentru elevi și profesori: începând cu data de 6 Iunie 2020.
6. Evaluare și feedback din partea elevilor și profesorilor participanți: luna Iunie 2020.

2. Informații Generale 
Concursul MateMoodle - Ediția a V-a, este înscris în CAEN 2020 la poziția 285.

Organizatori: 
· - Comunitatea profesorilor de Matematică din ReteauaEDU.ro
· - Liceul Teoretic "Gheorghe Șincai" din Cluj Napoca

Parteneri: 
· - Asociația „Pro Arta Dezvoltare și Cunoaștere”, Arad
· - Inspectoratul Școlar Județean Cluj
· - Editura Niculescu, București

Scop și obiective: 
· - obținerea maximului de eficiență în învățare al fiecarui elev, prin utilizarea mijloacelor moderne în actul didactic,
· - schimbarea paradigmei potrivit căreia evaluarea online se face numai cu itemi închiși de tip răspuns multiplu sau adevărat/ fals
· - utilizarea la scara largă a evaluărilor online de tip formativ cu itemi repetabili, interactivi și cu încercări multiple
· - eliminarea inconveniențelor specifice învățământului tradițional legate de locație, timp, costuri, învățare sincronă etc.
· - adaptarea ofertei educaționale la nevoile elevilor, la cerințele comunității/ societății

Mijloace: 
· - Platforma Moodle a ReteauaEDU.ro (https://reteauaedu.ro) prin componenta de evaluare https://evaluare.reteauaedu.ro,
· - Softurile specifice integrate în platformă, respectiv Wiris și GeoGebra,
· - Banca de Întrebări creată în ultimii anii de către profesorii de Matematică activi în ReteauaEDU.ro,
· - Fișe de lucru, planșe și itemi dinamici, repetabili și interactivi creați cu softurile mai sus menționate.

3. Desfășurarea concursului 

Precizări: 
· - Testele de pregătire și cele aferente Etapei I pot fi accesate și rezolvate și de acasă (folosind calculator, telefon, tabletă, laptop).
· - Browser-ul recomandat de administratorului sistemului este Firefox.
· - Softurile specifice pentru evaluarea la Matematică, Wiris, GeoGebra. Editorul cu scris de mână necesită Java - program care trebuie să fie instalat pe dispozitivele voastre.

Validarea rezultatelor: 
· - Se califică pentru premii și diplome de merit doar elevii care susțin Etapa Finală în incinta școlii, sub supravegherea unui profesor.
· - Profesorii care asigură supravegherea elevilor vor primi diplome de Organizator. Pentru detalii accesați Forumul.
· - Diplomele vor fi generate automat de către platformă, iar datele completate în Profil vor fi cele scrise pe aceasta. De aceea, înainte de etapa finală, vă rugăm să verificați corectitudinea datelor din profil.

Accesați Forumul pentru noutăți: 
Pentru comunicarea noutăților și a oricăror probleme legate de buna desfășurare a activităților noastre vom folosi forumurile de pe pagina concursului, unde participanții sunt încurajați să intervină.

